พาณิชย์เผยดัชนีราคาผู้บริโภคทั่วไปเดือนก.ย.โต 0.38%
พาณิชย์เผยดัชนีราคาผู้บริโภคทั่วไปเดือนก.ย.โต 0.38%
3 ต.ค. 2559

กระทรวงพาณิชย์ แถลงดัชนีราคาผู้บริโภคทั่วไป (CPI) เดือน ก.ย.59 อยู่ที่ 106.68 ขยายตัว 0.38% เมื่อเทียบกับก.ย.58  และหากเทียบกับเดือนก่อนหน้าขยายตัว 0.04% ส่งผลให้ CPI ช่วง 9 เดือนปี 59 (ม.ค.-ก.ย.59) ขยายตัว 0.02%
“เป็นการขยายตัวต่อเนื่อง โดยแนวโน้มการใช้จ่ายครัวเรือนอยู่ในเกณฑ์ดีสอดคล้องภาวะเศรษฐกิจ” น.ส.พิมพ์ชนก วอนขอพร รองผู้อำนวยสำนักงานนโยบายและยุทธศาสตร์การค้า กล่าว
ขณะที่ดัชนีราคาผู้บริโภคพื้นฐาน (Core CPI) เดือน ก.ย.59 อยู่ที่ 106.82 ขยายตัว 0.75% เมื่อเทียบกับ ก.ย.58 และขยายตัว 0.02% เมื่อเทียบกับ ส.ค.59 ส่งผลให้ Core CPI ช่วง 9 เดือนปี 59 (ม.ค.-ก.ย.59) ขยายตัว 0.74%